ზესტაფონის მუნიციპალიტეტის გერბი

ზესტაფონის მუნიციპალიტეტის გერბი — ზესტაფონის მუნიციპალიტეტის სახელმწიფო სიმბოლო დროშასთან ერთად. მიღებულია მუნიციპალიტეტის საკრებულოს მიერზესტაფონის მუნიციპალიტეტის საკრებულოს დადგენილება №3 2012 წლის 27 იანვარი.

აღწერილობა
გერბის ფარის ზურმუხტოვან ველს სამ ნაწილად ჰყოფს ვერცხლის ორთითასებრი ჰერალდიკური ჯვარი, რომელზედაც მოთავსებულია მცირე ფარი - მეწამულ ველზე ოქროს სამკოშკიანი ციხესიმაგრე.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხესიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-ზურმუხტოვანი ბაფთა, რომლის ვერცხლის ველზე შავად ჩაწერილია გერბის დევიზი — „ზესტაფონი“.

რესურსები ინტერნეტში
 ზესტაფონის მუნიციპალიტეტის დროშა და გერბი
 საქართველოს საკანონმდებლო მაცნე - ზესტაფონის მუნიციპალიტეტის სიმბოლოების – გერბისა და დროშის დამტკიცების შესახებ

სქოლიო

კატეგორია:საქართველოს მუნიციპალური გერბები
კატეგორია:ზესტაფონის მუნიციპალიტეტი